NaiveNeuron/SloPal huggingface dataset:
Kiššová, Jana, poslankyňa NR SR (2015-11-19):
Ďakujem pekne za slovo. Ja som chcela reagovať len na jednu parciálnu vec, o ktorej ste hovorili, pán minister, a to bola tá efektivita. A vy dávate za následok nejakému zvýšenému výberu daní. Efektivitu prisudzujete, teda efektivitu výberu daní. Jedna taká časť z toho výberu daní a efektívneho výberu daní je podľa vás aj zavedená daňová licencia a na to by som teda chcela reagovať, že zrovna táto vec, si myslím, že až taká efektívna nie je, pretože postihuje aj firmy, ktoré naozaj v dôvodných prípadoch tieto dane neplatia. A sú to nie všetko podvodníci, nie všetko firmy, ktoré sa vyhýbajú plateniu daní. Skôr sú to firmy, ktoré iks rokov vykazovali zisky, v nejakom roku sa buď nedarí alebo ich postihla kríza, alebo rekonštruujú, alebo investujú. Jednoducho, tie príbehy sú rôzne a vy ste ich všetky hodili do jedného vreca a uvalili ste na nich daňové licencie. Zrejme aj o tom ste hovorili ako reakciu na pani Jurinovú. Ja si myslím, že ak by sa malo hovoriť o efektívnom výbere daní, tak by sa dali použiť aj iné metódy, iné prvky, napríklad zavedenie rôznych analýz, rizikových analýz, podľa ktorých sa budú kontrolovať firmy, na nejaké zefektívnenie kontrol a podobne. A nie na prezumpciu viny na všetky firmy. Ďakujem.
Kočiš, Eduard, poslanec NR SR (2021-06-16):
Ďakujem za slovo, pán podpredseda. Pán kolega Tomáš, tak ako ste veľmi správne poznamenali vo svojej rozprave, áno, pán Mikulec je predsedom Ústredného krízového štábu. Toho Ústredného krízového štábu, ktorý by mal riadiť všetky krízové situácie, ktoré na území Slovenskej republiky nastali alebo nastanú. Najväčšou krízovou situáciou bola naozaj pandémia COVID-u-19 v roku 2020 a pokračovateľom z roku 2021 a ani počas tejto pandémie ministerstvo vnútra nekonalo tak, ako konať malo, a pán minister vnútra bol v tejto situácii úplne neviditeľný, doslova úplne zanedbateľný. Mohli sme vidieť na kadejakých možných tlačových konferenciách pána Matoviča, pána Krajčího, pána Krajniaka v uniforme a mnohých iných členov vlády, len pán Mikulec ako šéf Ústredného krízového štábu bol ako taká Columbova žena, ktorú v danej situácii a v danej chvíli nikto nikde nevidel, len o ňom počuli, že niekoho takého vo vláde máme. Nezvládanie a nezvládnutie krízových a ťažkých situácií v týchto dvoch rokoch ma iba utvrdilo v pocite, že pán Mikulec nie je príliš vhodný kandidát na post ministra vnútra alebo na post iného člena vlády. Kritika samotných poslancov z radov vašej vlády, dokonca z radov vašich ministrov je takým mementom móry vašej neschopnosti. Ale očividne si z tejto situácie nerobíte ťažkú hlavu a idete si aj naďalej to svoje. Ak podľa vašich vyjadrení majú policajti, vyšetrovatelia, prokurátori, sudcovia, ako sa tu tvrdí, voľné ruky, tak ako môžu politici z radov opozície týchto ľudí ovplyvňovať, dokonca mariť vyšetrovanie? To je podľa mňa taká kardinálna hlúposť, že to nikomu naozaj rozum neberie, a tajná správa SIS však hovorí o niečom inom.
B. Bugár, podpredseda NR SR: (2004-10-22):
Otváram rozpravu, a tým aj možnosť sa prihlásiť do rozpravy. Páni poslanci, nehrajte sa, lebo nechám to vymazať, prerušiť a ideme ďalej a až potom bude rozprava niekedy, keď sa upokojíte. Môžem to považovať za konečné prihlášky? Sa prihlásilo sedem poslancov, nie, osem poslancov. (Reakcia z pléna.) No už si, pán poslanec, vypnutý. Takže šesť poslancov sa hlási do rozpravy? Ešte raz, Brocka, Chovanec, Tóthová, Podracká, Urbáni, Madej. Končím možnosť sa prihlásiť do rozpravy ústne. Pán poslanec Brocka, nech sa páči, máte slovo.
R. Kaliňák, poslanec: (2003-07-04):
Predseda Národnej rady Slovenskej republiky svojím rozhodnutím č. 266 z 11. júna 2003 pridelil uvedený návrh na prerokovanie výboru pre obranu a bezpečnosť, ktorý bol zároveň gestorský, a ústavnoprávnemu výboru. Oba výbory Národnej rady Slovenskej republiky súhlasili s uvedeným návrhom a odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s odvolaním výhrady Slovenskej republiky k článku 6 ods. 1 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti z 8. 11. 1990. Výbor Národnej rady Slovenskej republiky pre obranu a bezpečnosť teda schválil návrh na uznesenie Národnej rady, ktorý máte teraz vo svojich laviciach. Prosím, aby ste otvorili rozpravu k tomuto bodu. Z. Martináková, podpredsedníčka NR SR: Ďakujem, pán spravodajca. Otváram rozpravu o tomto bode programu. Písomne sa do rozpravy neprihlásil žiaden poslanec. Otváram možnosť hlásiť sa do rozpravy o tomto bode programu ústne. Uzatváram možnosť hlásiť sa ústne do rozpravy. Vyhlasujem rozpravu za skončenú. Prerušujem rokovanie o tomto bode programu. Ďakujem aj pánovi ministrovi, aj pánovi poslancovi Kaliňákovi. Nasleduje druhé čítanie o vládnom návrhu zákona o voľbách do Európskeho parlamentu . Vládny návrh zákona ste, dámy a páni poslanci, dostali pred prvým čítaním ako tlač 145, spoločnú správu výborov schválenú gestorským výborom máte ako tlač 145a. Prosím pána ministra vnútra Vladimíra Palka, aby vládny návrh zákona v snemovni odôvodnil.
Baránik, Alojz, poslanec NR SR (2018-05-22):
Ďakujem pekne. Zaujala ma tá zmienka o hodnotení sudcov. No ono je to vlastne tak, že nejaké hodnotenia sudcov sú, sudcovia sa hodnotia sami, sami majú na to nejaký samohodnotiaci systém, ale ten je samozrejme výsmechom, pretože v rozpore s tým, ako je na výkon súdnictva všeobecne nahliadané, sa drvivá väčšina všetkých sudcov samoohodnotila ako výborný. Potom sú tu ale hodnotenia teda nejakých nezávislých organizácií, teda najmä Transparency Internacional, ktorí zase ale hodnotia len nejaké, by som povedal, všeobecné dáta a vzájomný pomer výkonnosti tých sudcov. Čiže nejaké oficiálne hodnotenie nie je a preto to takto aj vyzerá.
Šeliga, Juraj, podpredseda NR SR (2020-07-14):
Ďakujem. Pán poslanec Taraba, nech sa páči.
Laurenčík, Milan, podpredseda NR SR (2021-07-23):
Páni poslanci... (reakcie z pléna), prosím o slušné vyjadrovanie a hlavne vás chcem poprosiť, aby ste si nasadili rúška. (Reakcie z pléna.) Pán poslanec Kotleba, prosím rúško, pán poslanec Kuffa, rúško. Ak neuposlúchnete, dám vás vykázať zo sály. Pán poslanec Krupa. Pán poslanec Kuffa (Reakcia z pléna.) Pán poslanec Kuffa, prosím vás, nasaďte si rúško, lebo vás vykážem zo sály. (Reakcie z pléna.) Pán poslanec Kuffa. (Reakcie z pléna. Telefonovanie predsedajúceho. Krátka pauza. Ruch v sále.) Pán poslanec Kuffa, posledný raz vás žiadam, aby ste si dali rúško, ak neuposlúchnete, tak v zmysle § 32 ods. 2 vás vykážem z rokovania zo sály. (Ruch v sále.) Vadí to tuto kolegom ostatným, nasaďte si normálne rúško, tak ako sa patrí. (Ruch v sále.) Nedebatujte so mnou! Pán poslanec Kuffa, neuposlúchol ste, v zmysle § 32 ods. 2 vás vykazujem zo sály. (Ruch v sále. Krátka pauza.) Pán poslanec, ste vykázaný zo sály. Budeme podľa procedurálneho návrhu, ktorým sme si schválili zmenu programu, teraz pokračovať rokovaním. Prerušujem teda rokovanie o tomto bode programu a budeme pokračovať druhým čítaním o vládnom návrhu zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony . Vládny návrh zákona je pod tlačou 554, spoločná správa výborov má tlač 554a. Prosím podpredsedníčku vlády a ministerku investícií, regionálneho rozvoja a informatizácie Slovenskej republiky pani Veroniku Remišovú, aby vládny návrh zákona odôvodnila. Nech sa páči, pani podpredsedníčka, máte slovo.
Marček, Peter, poslanec NR SR (2016-12-08):
Aj ja by som chcel popriať za platformu slušnosti, ktorá tu síce chýba, ale u niektorých poslancov, ale tiež by som chcel popriať krásne sviatky a všetko dobré do nového roku. (Potlesk.)
Glváč, Martin, podpredseda NR SR (2019-03-29):
Ďakujem. Ďalší v rozprave pán poslanec Blanár, nie je v sále, prepadá mu poradie. Pani poslankyňa Grausová, nie je v sále, prepadá jej poradie. Pán poslanec Dostál, nech sa páči.
V. Veteška, podpredseda NR SR: (2005-05-18):
Teraz má slovo s faktickou poznámkou pán poslanec Mečiar.
Zmajkovičová, Renáta, podpredsedníčka NR SR (2012-07-24):
Pán poslanec Šebej, nech sa páči.
V. Novotný, poslanec: (2009-02-06):
Na názor pána predsedu sociálneho výboru Jožka Haleckého si dovolím zareagovať. Áno, je to pravda, že predsedu úradu vymenúva vláda na návrh ministra zdravotníctva, vymenúva ho do funkcie vláda, je pravda, že správnu radu môže odvolať a vymenovať vláda, je pravda, že vláda navrhne Národnej rade Slovenskej republiky zvolenie alebo odvolanie členov dozornej rady. Ide o to, za akých podmienok to môže urobiť. Čiže v tomto tá politická závislosť, samozrejme, musí zostať, lebo je závislá od vlády Slovenskej a od Národnej rady Slovenskej republiky. Ale ak predsedu úradu možno odvolať podľa § 22, keď bol právoplatným rozsudkom súdu odsúdený za úmyselný trestný čin, keď bol právoplatne pozbavený spôsobilosti na právne úkony alebo keď začal vykonávať takú funkciu alebo povolanie, ktoré je nezlučiteľné s funkciu predsedu úradu, sú tu jasne explicitne stanovené podmienky, ktoré mu dávajú značnú nezávislosť a možnosť rozhodne konať aj v citlivých, často s politickým podtónom sa vyvíjajúcich kauzách. S tým, že ale poslanecká novela umožnila ho odvolať aj z iných dôvodov, stal sa úplne závislý od politickej svojvôle, od kedykoľvek rozhodnutia ministra zdravotníctva, ktorý sa v jedno ráno v stredu rozhodne navrhnúť vláde odvolať predsedu úradu a nemusí uviesť ani dôvod. To, čo chceme my, aby bol nezávislý, ale v okamihu, ak spôsobí svojím konaním vážne škody, ako v prípade Európskej zdravotnej poisťovne, alebo nekoná v súlade s platnými zákonmi, aby ho minister zdravotníctva mohol navrhnúť vláde odvolať. Takže v tomto je iná naša novela. Ďakujem.
Sulík, Richard, predseda NR SR (2011-09-08):
Pán poslanec Novotný.
Blanár, Juraj, podpredseda NR SR (2022-10-06):
... ale nie sme... (Reakcie z pléna.)
B. Bugár, podpredseda NR SR: (2004-03-10):
L. Polka, poslanec: Najprv budeme hlasovať spoločne o bodoch spoločnej správy 3, 4, 5, 6, 9, 10, 11, 12, 13, 14, 15, 16, 21, 23, 24, 25, 27, 28 a 29 s návrhom gestorského výboru schváliť ich.
Vitteková, Anna, poslankyňa NR SR (2012-09-26):
Pán predsedajúci, v rozprave k uvedenej správe vystúpili traja poslanci a k predkladanému materiálu pán poslanec Hrnčiar navrhuje požiadať zastupujúceho generálneho prokurátora o zoznam všetkých mimoriadnych dovolaní a iných návrhov, ktoré za posledné tri roky boli podané Generálnou prokuratúrou na Najvyššom súde a Ústavnom súde v prospech rôznych súkromných osôb proti štátu a samospráve a právnickým osobám s ich majetkovou účasťou. A zároveň žiada, aby bolo oznámené, aký je stav, resp. výsledok týchto konaní. Dajte, prosím, hlasovať.
Lipšic, Daniel, poslanec NR SR (2016-09-06):
Pán predseda ja mám ešte jeden procedurálny návrh, ktorý sa týka vás, a je to skôr prosba na vás, keďže sme to nevyriešili iným spôsobom. Ja som, vás chcem požiadať a keďže ste 1. septembra, kedy našej kolegyni Lucii Nicholsonovej sa narodil syn, čo je veľmi šťastná udalosť, ju v ten istý deň (potlesk), ju v ten istý deň na sociálnej sieti označili za klamárku. Ja teraz nebudem riešiť, ja verím najviac pánu poslancovi Vašečkovi o tom, čo bolo na grémiu, len to zdôvodňujem, tú moju požiadavku a dokonca som ochotný veriť aj tomu, pán predseda, že ste chceli povedať niečo iné, ako ste povedali. Stáva sa nám to často, stáva sa to aj vám, že poviete niečo iné, čo pôvodne zamýšľate, ale myslím si, že, že ak chceme byť, hovoriť o slušnosti voči ženám a najmä v deň, ktorý je pre nás všetkých najradostnejším v živote, keď sa narodia naše deti, tak by ste sa tak mali aj správať.
Turčanová, Andrea, poslankyňa NR SR (2024-06-14):
Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 328. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 319 zo dňa 27. mája 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra 2024 a v gestorskom výbore do 9. septembra 2024. Pán predsedajúci, prosím, otvorte všeobecnú rozpravu.
Stančík, Andrej, poslanec NR SR (2021-10-06):
Ďakujem za slovo. Pán poslanec Kéry, toto bol o level alebo dva kultivovanejší príspevok do debaty, takže oceňujem, že ste aspoň nepoužívali invektívy ako predchodcovia. Napriek tomu ste ma v istých bodoch zarazili a to tou dišputou o tom, či by ste zamestnali učiteľa, ktorý by bol gay alebo moslim. Pretože to mi príde naozaj diskriminačné. Ja som mal učiteľov, ktorí boli aj gayovia, aj moslimovia, ale boli to skvelí ľudia. Naučili ma, jeden ma učil psychológiu, bolo to veľmi zaujímavé, čo som sa dozvedel, naozaj dokázal u študentov vzbudiť záujem pre tú látku a toto je asi zásadný problém, kde sa rozchádzame. Pretože ja si myslím, že nemôžme ľudí škatuľkovať a triediť podľa toho, či sú takí, alebo onakí, či sú kresťania, alebo moslimovia, či sú ateisti, či sú budhisti, či sú homosexuáli, alebo heterosexuáli, lebo ten stret je trošku pestrejší a komplexnejší a my, keď si takto zatvoríme dvere a budeme nálepkovať, tak o mnoho v tejto pestrosti prídeme a, samozrejme, nie je správne súdiť ľudí podľa vierovyznania a sexuality alebo farby pokožky. Som rád, že ste nespomenuli to, že by ste napríklad černocha nezamestnali, to by tiež logicky vychádzalo z tejto vašej myšlienkovej argumentácie. A ešte jedna vec. Vy ste sociálny demokrat. Hovorili ste, že tá vaša sociálna demokracia je trochu iná. Naozaj vy ste taký unikát, pretože sociálna demokracia väčšinou je spätá aj s právami menšín a my sme v minulosti videli fotky pána Blahu, ako chodil na pride, ako sa tam cítil dobre. Na tých fotkách vyzeral šťastne, chválil to, ale potom zistil, že tie krúžky a tí voliči sú trošku inde, tak spravil taký ideologický zvrat a, bohužiaľ, populizmus vyhráva.
Hrušovský, Pavol, podpredseda NR SR (2011-05-26):
Pán poslanec Suja, chcete, ste spokojný s odpoveďou pána...?
Čepček, Martin, poslanec NR SR (2021-06-23):
Ďakujem. Pán poslanec, mali by ste poznať zákon, ku ktorému reagujete. Lebo vy ste k tomuto zákonu vlastne ani nereagovali, vy ste tu splietali dve na tri. Tento zákon v podstate, do dvanásteho týždňa netreba udať žiadny dôvod. Chceli ste ma uraziť tými reprodukčnými orgánmi. No, tak to sa vám nepodarilo. Fundamentalizmus, no, neviem, čo je, či ľudský život je dôležitejší, alebo nejaké pomenovanie, ktoré si tu vymýšľate. Ja by som mohol vás nazvať takisto a čo by sa zmenilo? Stredoveká bublina. No neviem, stredoveká bublina, ja tiež používam sono aj röntgen, aj iné veci a sám dobre viete, že sono vám ukáže to dieťa, že je živé. Takže k tomu som sa už raz vyjadroval, nemusím sa. Ja som tu v žiadnom prípade nespájal túto tému s vierou. To ste si mohli všimnúť a môžte si to všimnúť aj naďalej. Každý človek, každý normálny človek, ktorý vie, kedy začína život, si uvedomuje, že ľudský život začína počatím a ten ľudský život treba si chrániť. Máme to napísané v ústave. Tak neviem, prečo tu splietate dva na tri. A to je tak asi všetko. Ďakujem.
R. Fico, poslanec: (2003-11-11):
Okrem toho, pán predseda, podporte návrh uznesenia, ktorý som predložil, nech sa oboznámime s tým, čo sa všetko deje momentálne napr. v Slovenskom plynárenskom priemysle. Povedzte nám, ak to napr. vy viete, koľko sa vypláca manažment FI v SPP v jednom roku na obdobie 5 rokov. Ak to viete, tak nám to povedzte. Ja by som bol rád, keby Národná rada mala k dispozícii tieto písomné dokumenty a mohli sme sa pozrieť na to, koľko zbytočných miliárd sa vyťahuje zo Slovenského plynárenského priemyslu takýmto spôsobom. Rovnako ma zaujíma, aké boli popodpisované opčné protokoly, koľko percent je tu právo prednostne kúpiť v prípade, že dôjde k ďalšej doprivatizácii. Ďalej by ma zaujímalo, aké ďalšie podmienky boli ešte súčasťou zmluvných dokumentov, ktoré neboli zverejnené. Komisia, ktorá bola u pani Machovej, nemala prístup absolútne k ničomu, absolútne k ničomu. Všetky zmluvy a dokumenty boli pripravované v komisii terajšieho ministra financií pána Mikloša, boli utajené a neboli predmetom absolútne žiadnych pripomienkových konaní. A výsledkom bolo, vysoká profesionalita spôsobila, že sme tento štát obrali o 7 mld. korún pri kurzovej strate. Myslím si, že to je suma peňazí, pri ktorej mala padnúť celá vláda, a nie jeden konkrétny minister. (Potlesk.)
D. Jarjabek, poslanec: (2005-01-18):
Ja žasnem, pán minister, nad vašou rétorikou, teraz už nie, táto posledná vaša faktická poznámka, to už boli vaše stranícke problémy, to nebudem komentovať, ale ja žasnem na tým, čo ste povedali predtým, keď ste vstúpili do tohto dlhého vstupu, na ktorý bolo toľko faktických poznámok. Vašu rétoriku nemôžem pochopiť jednoducho aj z toho dôvodu, vy ste zabudli v akom čase ste práve. Veď my sme práve v čase, keď sa prijíma Ústava pre Európu, keď sa v rámci nej hovorí o kultúre, ktorá má byť všade podporovaná každým štátom preto, lebo identifikuje istý štát, národ, štátnosť, keď chcete, a my dnes hovoríme ústami pána ministra hospodárstva o tom, ako keby to bolo nejakou výsadou vlády alebo ako keby sme mali byť ako nesmierne vďační, ako táto vláda podporuje kultúru, že dá sto miliónov na toto alebo na toto. No tak väčšiu drzosť, dámy a páni, som v živote nepočul. (Potlesk.) Dámy a páni, toto predsa hovorí o istom pohľade, o istej filozofii, o tom, akí sme, o tom, ako sa chceme v rámci kultúry kultúrne správať, o tom, čo sú naše priority, a tom predsa to nie je kšeft. To nie je kšeft. My predsa hovoríme o istých hodnotách. V tejto chvíli hovoriť o tom, že ministerstvo hospodárstva sa chytilo iniciatívy preto, lebo ministerstvo kultúry na to nemalo, no tak jednoducho predsa to nie je dôvod akoby na zrušenie ministerstva kultúry, to je dôvod na posilnenie tých zložiek ministerstva kultúry, od ktorých čosi očakávame, a nie na takúto absolútnu netransparentnosť, výhovorky a zahmlievanie. Viete, celkom na záver. Kultúra, vážený pán minister hospodárstva, nemôže byť maskotom nikoho pre nejaké súkromné aktivity, kultúra, vážený pán minister hospodárstva, nemôže, a národná kultúra už vôbec nie, byť maskotom pre žiadne súkromné kšefty. Ďakujem za pozornosť. (Potlesk.)
Klus, Martin, podpredseda NR SR (2019-12-05):
Ďakujem pekne, spravodajcovi, otváram rozpravu v tomto bode. K tomuto bodu programu do rozpravy som dostal štyri písomné prihlášky, za poslanecký klub SaS Karol Galek, poslanec za klub OĽANO Eduard Heger, poslanecký klub SME RODINA Boris Kollár a ešte poslanec Ondrej Dostál. Poprosím pána poslanca Galeka, aby zaujal miesto rečníka, a zároveň prosím všetkých poslancov a poslankyne, aby sa upokojili, aby bol kľud v sále.
Sulík, Richard, predseda NR SR (2011-02-04):
Ďakujem pekne. S faktickými poznámkami sa prihlásili šiesti poslanci. Predtým, ako dám slovo poslancovi Martinovi Poliačikovi, chcel by som oznámiť, že z časových dôvodov hlasovanie dnes o 11.30 nebude, budeme pokračovať v rozprave do 14.00 hodiny. Pán Poliačik, nech sa páči.
Bugár, Béla, podpredseda NR SR (2010-12-08):
Pán poslanec Valocký, nech sa páči.
Paška, Pavol, predseda NR SR (2012-12-18):
Hlasujeme. (Hlasovanie.) 140 prítomných, 75 za, 42 proti, 21 sa zdržalo, 2 nehlasovali. Návrh sme schválili.
Pellegrini, Peter, predseda NR SR (2015-05-20):
Pán poslanec Martvoň, prosím, nech sa dostaví do rokovacej sály a nech vysvetlí, (reakcia z pléna) či jeho vyjadrenie bolo (potlesk v sále) odmietnutie stiahnutia, alebo len pripomienka, že súhlasí, ale má svoj osobný názor taký, že... Dobre. Pán poslanec Martvoň teraz vyjadril svoj súhlas so stiahnutím zákona a vyjadril svoj osobný postoj k celej problematike. Pán poslanec, pán poslanec, choďte na svoje rokovacie miesto, prosím vás a povedzte to na záznam do tohto... Prosím, kolega sa vyjadrí spoza rokovacieho pultu.
Číž, Miroslav, podpredseda NR SR (2015-06-25):
Ďakujem pekne. S faktickou poznámkou pani poslankyňa Šípošová, pokiaľ nikto iný, uzatváram možnosť prihlásiť sa s faktickou poznámkou, a slovo má pani poslankyňa Šípošová.
Huba, Mikuláš, poslanec NR SR (2015-06-23):
Ďakujem pekne za slovo. Nebolo mi celkom jasné, kam si svojou poznámkou mieril, pán podpredseda Číž. Určite sa zhodneme na tom, že nový park, ktorý si spomínal viackrát, je naozaj verejným záujmom, ale sa zhodneme aj na tom, že prioritným cieľom tohto návrhu zákona nie je budovanie nových parkov, a keď, tak len priemyselných parkov alebo Riverparkov. Čiže, naopak, ja sa odvážim tvrdiť, že som vystupoval zo striktne a konzistentne zelených pozícií, keď som žiadal, aby sa návrh zákona upresnil v tom zmysle, aby ním neboli ohrozené ďalšie pôdne zdroje, ekosystémy alebo estetika krajiny, ale aby bol prepracovaný či dopracovaný v tom duchu, aby sa orientoval výlučne na devastované územia, ktorých tu máme neúrekom, na ich znovuvyužitie, na ich, ak chceš, ozelenenie. A v tomto, myslím, že som vystupoval dôsledne zo zelených pozícií a nijak som sa nespreneveril zelenej filozofii. Takže neviem presne, o čo ti išlo. Ale ešte, keď mám tam pár sekúnd času, k tomu verejnému záujmu. Ja som požiadal pred pár dňami Parlamentný inštitút o vypracovanie analýzy, ako sa v iných krajinách chápe verejný záujem vo vzťahu k ochrane prírody, takže s veľkým napätím očakávam, ako to riešia inde. Pretože u nás sa síce aj v zákone o ochrane prírody a krajiny hovorí, že ochrana prírody je verejný záujem, ale na druhej strane pri každej možnej a nemožnej príležitosti tento verejný záujem musí ustúpiť inému verejnému záujmu, lebo však kam by sme došli, aby sme naozaj mysleli vážne to, že ochrana prírody je verejný záujem. Ďakujem.
A. Belousovová, podpredsedníčka NR SR: (2007-03-21):
Pán poslanec Galbavý, chcete reagovať na faktické poznámky? Nech sa páči.
Paška, Pavol, predseda NR SR (2012-09-25):
(Hlasovanie.) 137 prítomných, 135 bolo za, 2 sa zdržali. Tento návrh sme schválili. Nech sa páči, pán spravodajca.
Stohlová, Tamara, poslankyňa NR SR (2024-01-24):
Stohlová. (Vyslovené: „Štólová“.) Ďakujem. Ďakujem ti, Števo, za to, čo si spomenul vo svojom príspevku, teda že si pripomenul, že rokovací poriadok tejto koalícii nič nehovorí. Tak ako ho porušili v rámci rokovania o štátnom rozpočte ešte pred Vianocami, tak ho dnes napríklad porušil aj minister vnútra, keď si musel odfotiť kávičku počas rokovania, a využiť a... svoj pobyt v Národnej rade nie na to, aby sa zapojil do debaty, ale využil to ako príležitosť uraziť mojich kolegov a kolegyne v parlamente, s ktorými sa tu vr... vytrvalo snažíme, nedá sa to nazvať nijako inak ako brániť právny štát. A ani takýto lacný ťah ako nočné rokovanie nás nezastaví v tejto snahe. Naďalej platí, že využijeme všetky legitímne nástroje na obranu spravodlivosti, a tak ako doteraz to budeme robiť vecne a konštruktívne. Ministrovi Šutajovi Eštokovi, ale aj ostatným členom a členkám vlády či koalície by som odporúčala, aby namiesto fotenia kávičiek, klamstiev alebo zavádzania radšej počúvali. Som stopercentne presvedčená, že by ich to obohatilo ako odborne, tak aj charakterovo. A teda ďakujem každý deň za to, s akými ľuďmi môžem zdieľať poslanecké lavice, a nemyslím tým ministra vnútra. (Potlesk.)
Hrnčiar, Andrej, podpredseda NR SR (2016-10-26):
Ďakujem. Končím dnešný rokovací deň. Budeme pokračovať rozpravou k tomuto bodu programu zajtra o deviatej hodine ráno. Prajem vám pekný večer. (Prerušenie rokovania o 20.04 hodine.)
Danko, Andrej, predseda NR SR (2016-10-25):
Ďakujem, pán poslanec. S reakciou na faktické poznámky pán poslanec Marek Krajčí.
Matovič, Igor, poslanec NR SR (2011-12-08):
Cvičeným opičkám sme rozdali banány, lebo si zaslúžia... (Prerušenie poslanca predsedajúcim.)
Viskupič, Jozef, poslanec NR SR (2016-04-21):
Ďakujem. Pani ministerka, ja mám možno tiež na začiatok jednu výzvu, že skúsme sa aspoň navzájom počúvať, pretože ja som, obaja sme počúvali prejav pána Baránika a nebuďme pri tejto debate iba a len marketérmi. On hovoril o tom, že áno, v sudcovskom stave sú slušní sudcovia, ale sú v moci tých neslušných, to bol základný „message“, ktorý sme pravdepodobne pochopili. Ja viem, že pre účely parlamentnej debaty je treba vyzdvihnúť ten moment, že pán poslanec sa snažil ako keby hodiť všetkých sudcov do jedného vreca. Nie, ani v jednom momente toto nezaznelo. Nemá; základný moment bol, aby tí, ktorí nie sú slušní, nemali dosah alebo minimalizovať ich dosah na tých sudcov, ktorí sú slušní a rozhodujú na základe a podľa práva. A ďalšie dve, nechcem to nazvať rovno lži, ale tak nazvem to, že falzá, je moment, že toto plénum nedisponuje 90 poslancami, ktorí by chceli zmenu prokuratúry. Ja neviem, s kým ste rokovali, možno ste ani nečítali volebné programy mnohých teda strán, ktoré kreujú tú vašu stotridsaťšestku, tak si myslím, že ak by sme, ak by takéto rokovanie prebehlo, tak by vám bolo omnoho jasnejšie, že toto plénum disponuje, to, čo sa týka opozičných hlasov, tomu, aby sme s prokuratúrou niečo urobili. Ak medzi vašimi koaličnými partnermi nedisponujete touto vôľou, tak to povedzte priamo, povedzte priamo, že SMER to nechce alebo SNS to nechce. Ja si myslím a možno Daniel Lipšic povie viac, že táto vôľa, čo sa opozičných strán týka, tu je. Ďakujem.
Žiga, Peter, podpredseda NR SR (2023-12-12):
Pán minister, reakcia na faktické poznámky je dve minúty, budete mať, keď budete mať záujem, možnosť vystúpiť alebo sa môžte osobne s pánmi alebo s paniami poslankyňami rozprávať. Ďalší v rozprave vystúpi pán poslanec Štefunko, nevidím ho v sále, prepadá mu poradie. Pani poslankyňa Luščíková.
P. Paška, predseda NR SR: (2008-11-25):
(Hlasovanie.) 135 prítomných, 3 za, 115 proti, 17 sa zdržalo. Bod 5 sme neschválili.
Hrnčiar, Andrej, podpredseda NR SR (2017-02-08):
Reakcia na faktické poznámky, pani poslankyňa Verešová.
Podmanický, Ján, poslanec NR SR (2021-02-04):
No, budem ústretový...
Šimečka, Michal, podpredseda NR SR (2024-06-12):
Ďakujem veľmi pekne. S faktickou poznámkou pán poslanec Lučanský.
Blcháč, Ján, poslanec NR SR (2021-11-03):
Ďakujem pekne za slovo. Pán kolega Suja, vyjadril si sa aj k percentu vlastníctva štátu, resp. neštátnych subjektov v národných parkoch, ktoré u nás dosahuje až 48 % ako privátne, resp. neštátne územie, a možno ste si, kolegovia, pri príprave na túto debatu naštudovali porovnávaciu analýzu parlamentného inštitútu, ktorú zverejnil a poslal to asi každému. A čo sa týka aj týchto ukazovateľov, sú tam také krajiny, ako je Bulharsko, Fínsko, Maďarsko, Švédsko, kde sú ich národné parky, v Bulharsku 1,7 % územia, Fínsko 2,9 %, Maďarsko 5,2 %, Švédsko 1,6 % územia sú v 100-
-percentnom vlastníctve štátnom teda týchto krajín. Čiže k tomu by sa asi malo snažiť dopracovať. Možno by stálo za úvahu, keď sa tu spomínalo, že niektorý park možno by bolo treba zrušiť a bol vyhlásený nejako nasilu. Niektorý národný park ako Slovenský raj, myslím, bol spomínaný, je už dobre pripravený a možno má aj on 100-
-percentné vlastníctvo, resp. vysporiadať tam vlastníctvo a ísť takou postupnou cestou. Skúsiť to ako pilotný projekt na jednom, dvoch národných parkoch a potom podľa skúsenosti ísť ďalej. Takže to vlastníctvo je problém. To vysporiadanie sa s týmito záležitosťami bude ťažké. A na tej tlačovej konferencii po zasadnutí vo Svite bolo okrem iného povedané v tejto súvislosti, že nikomu sa nezoberú pozemky. Takýmto, tak to hlásali ľudia, ktorí chodili po regiónoch z našich kolegov a nie je to pravda... (Prerušenie vystúpenia časomerom.)
Z. Horváth, poslanec: (2010-02-05):
Predseda Národnej rady Slovenskej republiky rozhodnutím č. 1434 zo 14. januára 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovateľ zákona odôvodnil predložený legislatívny návrh. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku predmetný návrh zákona prerokovala v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade návrh zákona v druhom čítaní na prerokovanie, a to ústavnoprávnemu výboru a výboru pre sociálne veci a bývanie. Za gestorský výbor navrhujem výbor pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský do 31. dní odo dňa pridelenia. Pán predseda, skončil som. Prosím, otvorte rozpravu.
Hrnčiar, Andrej, podpredseda NR SR (2016-04-26):
Na pána poslanca 13 faktických poznámok. Končím možnosť nahlásiť sa s faktickými poznámkami. Nech sa páči, pán poslanec Galko.
Paška, Pavol, predseda NR SR (2013-09-03):
(Hlasovanie.) 145 prítomných, 55 za, 81 proti, 8 sa zdržali, 1 nehlasoval. Nebudeme pokračovať v rokovaní. Poprosím ešte raz pána poslanca Poliačika, aby uviedol v prvom čítaní hlasovanie o návrhu skupiny poslancov na vydanie Obchodného zákonníka, je to tlač 562. (Hlasovanie o bode prerokovanom na 21. schôdzi NR SR, a to o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov , tlač 562.)
Kerekréti, Ján, poslanec NR SR (2021-09-21):
Vážený pán predsedajúci, vážené pani kolegyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Zuzany Šebovej, Moniky Péter, Jany Žitňanskej a Mareka Krajčího na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 569). Národná rada Slovenskej republiky uznesením č. 827 z 23. júna 2021 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona (tlač 569) prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 128 zo 16. septembra 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
B. Bugár, podpredseda NR SR: (2004-03-11):
Dávam slovo spoločnému spravodajcovi z výboru pre obranu a bezpečnosť poslancovi Romanovi Vavríkovi, aby informoval Národnú radu Slovenskej republiky o výsledku prerokovania tohto vládneho návrhu zákona vo výboroch. Nech sa páči, pán poslanec. R. Vavrík, poslanec: Vážený pán podpredseda Národnej rady, pán minister, vážené panie poslankyne, páni poslanci, dovoľte mi, aby som vám uviedol spoločnú správu k návrhu vlády na vydanie zákona o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 499). Výbor pre obranu a bezpečnosť, ktorý bol určený za gestorský výbor, vypracoval správu troch výborov, ktorým bol návrh pridelený, a to správu ústavnoprávneho výboru, výboru pre verejnú správu a výboru pre obranu a bezpečnosť. V správe uvádzame fakty, že dva výbory, konkrétne výbor pre verejnú správu, výbor pre obranu a bezpečnosť, odporučili plénu Národnej rady predmetný návrh zákona schváliť. Ústavnoprávny výbor neprijal k tomuto bodu platné uznesenie. V spoločnej správe sú taktiež uvedené štyri pozmeňujúce návrhy, ktoré vzišli z výborov Národnej rady, s tým, že výbor pre obranu a bezpečnosť odporúča pozmeňujúci návrh 3 Národnej rade neschváliť, ostatné tri návrhy odporúča Národnej rade schváliť. Toľko, všetko v stručnosti zo správy gestorského výboru. Pán podpredseda, odporúčam, aby ste otvorili rozpravu k tomuto bodu programu. Ďakujem pekne za slovo.
P. Paška, predseda NR SR: (2008-05-15):
Konštatujem, že sme schválili vládny návrh zákona o náhradnom výživnom a o zmene a doplnení zákona č. 36/2005 Z. z. o rodine. Ďakujem pekne. Dámy a páni, odhlasovali sme všetky prerokované body programu. Budeme pokračovať v prerušenej rozprave o vládnom návrhu zákona č. 220 o ochrane a využívaní poľnohospodárskej pôdy. (Vládny návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z.) Nech sa páči, pán poslanec Bobrík.
Grendel, Gábor, podpredseda NR SR (2021-06-17):
Pán poslanec Suja.
Paška, Pavol, predseda NR SR (2013-02-07):
Pán poslanec Mičovský.
Grausová, Natália, poslankyňa NR SR (2018-05-09):
Ďakujem za slovo. Dokedy bude nešťastná vláda nešťastnej Slovenskej republiky taká zbabelá? Chceli si nakloniť Sorosove mimovládky tým, že do nich naliali množstvo peňazí z peňazí našich, z nášho štátneho rozpočtu a z peňazí daňových poplatníkov. Ale nerobte si ilúzie. Mimovládky sa vám odvďačili tak, ako vám to dokázali v nedávnej dobe, že ste zbabelo, že vás donútili zbabelo odstúpiť zo svojich funkcií ministra vnútra a premiéra Slovenskej republiky. To bola vyslovená zbabelosť a nemyslite si, aj tak to zahraničným agentom nestačí. A raz vám všetkým vykrútia krk.
P. Paška, predseda NR SR: (2007-10-25):
(Hlasovanie.) 82 prítomných, 76 za, 6 nehlasovalo.  (Potlesk.) Konštatujem, že sme schválili vládny návrh novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Teraz poprosím pána poslanca Slabého, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov , je to tlač 379.
Hazucha, Ivan, poslanec NR SR (2023-12-08):
Ďakujem pekne. Tieto veci, ktoré boli spomenuté pani Remišovou a hlavne tieto konkrétne prípady, ktoré sú spomínané, podľa mňa mali byť riešené v privatizačnej zmluve, keď sa robili zmluvy o odpredaji takýchto pozemkov, kde boli tie, nazvem to, štátne environmentálne záťaže, a tým pádom by sme boli za vodou. Ale tie zmluvy sme nerobili ani my, ale ani vy, takže ťažko už teraz plakať nad rozliatym mliekom, až to tam teda upravené nebolo. Tento zákon môže mnohým pomôcť, ale dá sa vykladať aj takto, ale vaše tvrdenia sú pravdepodobne len taký nástrel, ktorý môže mať na míle od pravdy, ale dá sa to takto politicky využívať. Ale existujú aj iné veci. Sú vlastníci pôd, malí súkromne hospodáriaci roľníci alebo malé družstvá, ktorí si vzali späť pôdu. Na týchto pôdach, parcelách boli niekedy v minulosti, a to hovorím konkrétne veci, skládky stovák aj tisícov ton umelých hnojív a tie tam vlastne sčasti zostali a pomaly kontaminujú spodné vody. Naozaj si myslíme, že toto má likvidovať terajší vlastník? Ten drobný vlastník pôdy? Nespamätal by sa z toho. Takže áno, toto čo hovoríte, možnože existuje jedna malá vec, ktorá by sa dala takto vypichnúť, ale ste povedali, tých environmentálnych záťaží je na tisíce, a tým ostatným to pomôcť môže. Ďakujem.
Blanár, Juraj, podpredseda NR SR (2023-05-18):
Pán poslanec Viskupič, môžete reagovať.
Figeľ, Ján, podpredseda NR SR (2012-08-01):
Ďakujem pekne. Poslednou prihlásenou písomne do rozpravy je pani poslankyňa Gibalová. Nie je tu. Takže chcem sa spýtať teraz, či chce niekto sa prihlásiť do rozpravy ústne. Nech sa páči. Končím možnosť prihlásenia sa do rozpravy. Hlási sa do rozpravy pätnásť poslancov. Nech sa páči, prvým ústne prihláseným do rozpravy je pán poslanec Kollár. Posledným ústne prihláseným do rozpravy, pretože sa tam menia tie čísla, je pán Vašečka. Nech sa páči, pán Kollár.
Zmajkovičová, Renáta, podpredsedníčka NR SR (2014-03-21):
Pán poslanec Hlina.
Grendel, Gábor, podpredseda NR SR (2021-07-25):
Prezentujme sa a hlasujme. (Hlasovanie.) Prítomných 133 poslancov, za 77, proti 55, nezdržal sa nikto, nehlasoval 1 poslanec. Konštatujem, že sme schválili vládny návrh novely zákona o ochrane, podpore a rozvoji verejného zdravia. (Potlesk.)
Plevíková, Zuzana, poslankyňa NR SR (2024-04-30):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 7. júna 2024 a gestorský výbor do 10. júna 2024. Ďakujem.
P. Hrušovský, predseda NR SR: (2002-11-19):
Pristúpime k hlasovaniu o návrhu zákona, ktorým sa mení zákon č. 380/1997 Z. z. o peňažných náležitostiach vojakov v znení neskorších predpisov ako o celku. Prosím, prezentujme sa a hlasujme. (Hlasovanie.) Prítomných je 119 poslancov, za návrh 67,  proti bolo 52. Konštatujem, že Národná rada Slovenskej republiky uvedený návrh zákona schválila. Ďakujem, pán poslanec. Teraz budeme pokračovať v hlasovaní o vládnom návrhu zákona, ktorým sa mení a dopĺňa zákon č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní, ktorý prerokúvame ako tlač 70. Prosím teraz poverenú spravodajkyňu a zároveň predsedníčku výboru pani poslankyňu Záborskú, aby uvádzala jednotlivé návrhy na hlasovanie.
Jarjabek, Dušan, poslanec NR SR (2021-11-24):
Nie, nie, nechcem povedať, pani ministerka, nič nové (povedané so smiechom), iba to, o čom sme sa už bavili niekoľkokrát, o čom sa bavíme na výbore pre kultúru a médiá. Čiže ešte raz, vážený pán predseda... (Povedané so smiechom, smiech v sále a prerušenie vystúpenia predsedajúcim.)
B. Bugár, podpredseda NR SR: (2005-06-28):
A čo mám prečítať, pán poslanec, to, čo nevidím? (Hluk v sále.) To už všetci padnutí na hlavu? (Hlas z pléna: To bolo takzvané koaličné gesto.) Tak. Pán poslanec Janiš, áno, pán poslanec Cabaj, do rozpravy? Aj, aj. V poriadku. Pán poslanec Muňko, do rozpravy. Pán poslanec Číž, do rozpravy. Procedurálny návrh, potom umožním, samozrejme. Pán poslanec Madej, do rozpravy. Pán poslanec Horváth? Do rozpravy a pán poslanec Čaplovič, v poriadku. Takže títo... Pán poslanec, nevyrušujte ma, tam máte miesto, nech sa páči. Pán poslanec Horváth už raz bol, pán poslanec Madej už bol, pán poslanec Mitrík už bol, takže prosím vás, aby ste všetkých tých, ktorí poprípade sú dvakrát, dali do poriadku a teraz dávam možnosť najprv odpovedať na faktickú poznámku pánovi poslancovi Jarjabkovi a potom procedurálne návrhy. Nech sa páči. Prosím vás, zapnite mikrofón pánovi poslancovi Jarjabkovi.
P. Hrušovský, predseda NR SR: (2005-06-21):
(Hlasovanie.) 129 prítomných, 63 za, 10 proti, 53 sa zdržalo, 3 nehlasovali. Návrh sme neschválili. Pán poslanec Jarjabek v mene ešte ďalších štyroch poslancov žiada, aby minister kultúry Slovenskej republiky predložil Národnej rade informáciu o plnení úloh vyplývajúcich zo zákona o verejnej službe Slovenským rozhlasom a Slovenskou televíziou. Páni poslanci... Na základe prijatých zákonov o Slovenskej televízii a Slovenskom rozhlase. Hlasujeme, páni poslanci. (Hlasovanie.) 129 prítomných, 68 za, 2 proti, 52 sa zdržalo, 7 nehlasovalo. Návrh sme schválili. Pán poslanec Maxon žiada, aby sme z rokovania 44. schôdze vypustili bod pod poradovým číslom 49. Páni poslanci, hlasujeme. (Hlasovanie.) 130 prítomných, 80 za, 10 proti, 40 sa zdržalo. Návrh sme schválili. Pán poslanec Drgonec požiadal o vypustenie bodu č. 56 (tlač 850) – návrh na zmenu Ústavy Slovenskej republiky. Hlasujeme, páni poslanci. (Hlasovanie.) 129 prítomných, 124 za, 1 proti, 3 sa zdržali, 1 nehlasoval. Návrh sme schválili. Pán poslanec Fico navrhol, aby Národná rada hlasovala o povinnej účasti pána predsedu vlády na zajtrajšom bode programu – správa prezidenta Slovenskej republiky o stave Slovenskej republiky. Pán poslanec, chcem vás informovať o tom, že som osobne s pánom prezidentom hovoril. Pán prezident rešpektuje to, že pán premiér má dlhodobo plánovanú oficiálnu návštevu v Dánsku, a netrval na tom, a včera sme o tom spolu hovorili s pánom predsedom vlády, aby bol pán premiér osobne prítomný pri prerokúvaní, resp. pri prednesení tejto správy. O tomto vašom návrhu, žiaľ, podľa príslušných ustanovení rokovacieho poriadku nemôžem dať hlasovať. (Potlesk.) Panie poslankyne, páni poslanci, ďalej vás chcem informovať... Nech sa páči, pán poslanec.
Ďuriš Nicholsonová, Lucia, podpredsedníčka NR SR (2019-04-03):
V rozprave teraz vystúpi pán poslanec Dostál.
Tomáš, Erik, poslanec NR SR (2022-03-15):
Veľmi pekne ďakujem, pán predseda. Vážený pán predseda, kolegovia, kolegyne, dámy a páni z vládnej koalície, nebláznite! Nebláznite, nemôžete podporiť tento zákon a nemôžete, ak máte Boha pri sebe, prelomiť veto prezidentky. S týmto návrhom zákona nielenže nesúhlasí opozícia, ale nesúhlasí s ním ani prezidentka, ani komisárka pre zdravotne ťažko postihnutých občanov a ani, pán Drdul, Národná rada občanov so zdravotným postihnutím. Pán Drdul, vy ste tu klamali v priamom prenose, keď ste tvrdili, že mimoriad... že, že organizácia Národná rada občanov so zdravotným postihnutím súhlasila s týmto zákonom. Ja sa čudujem, že vy ako človek, ktorý máte zdravotné postihnutie, dokážete takto klamať. Teraz som si ešte raz overoval u pána Mamojku, šéfa tejto organizácie, aký je ich prístup, a nesúhlasia s týmto zákonom. Oni ho s vami pripravovali, navrhovali tam čiastočné riešenia, ale ak ako celkom nesúhlasia, tak prečo tu, preboha, klamete? Vy, doslova vy osobne. Ja tomu naozaj nerozumiem. O čo tu ide? Hovoríte, že chcete uľahčiť zamestnávanie osôb so zdravotne, so zdravotným postihnutím, ale, naopak, naopak, vy idete uľahčiť prepúšťanie takýchto osôb, pretože v súčasnosti, nie všetci sa tomu venujete, platí, že ak zamestnávateľ chce prepustiť takúto osobu, tak potrebuje súhlas z úradu práce, úrad práce má na to 30 dní a musí rozhodnúť. A tá lehota presne slúži na to, aby posúdil ten úrad práce, či má ten zamestnávateľ patričné dôvody. Musí sa porozprávať s daným zamestnancom, môžu hľadať prípadne nové zamestnanie, prípadne aspoň uplatnenie v chránenej dielni. Na to je tu tá lehota, vy to dobre viete. A teraz keď tento zákon prejde, tak sa skráti tá lehota len na 7 dní a dokonca bude stačiť fiktívne rozhodnutie úradu práce. Čiže keď úrad práce nerozhodne nijak, automaticky bude súhlasiť s prepustením takéhoto zamestnanca. Toto chcete podporiť? Toto naozaj chcete, dámy a páni, podporiť? To nemyslíte vážne. Čiže opakujem, cynicky sa oháňate tým, že chcete pomôcť týmto ľuďom zamestnať sa, ale, naopak, ak stlačíte to tlačidlo a prelomíte veto prezidentky, uľahčíte prepustenie takýchto osôb. Viacerí z vás ste gratulovali a tlieskali paralympionikom. Na sociálnych sieťach veľký rešpekt a poďakovanie, ale týmto zákonom týmto ľuďom ublížite. Takže ja vás chcem poprosiť, nie vyzvať, poprosiť, nezahlasujte za tento zákon, poďte o tom ďalej diskutovať. Áno, sú tam aj veci, ktoré treba vyštrngať, treba to vyriešiť, vylepšiť, ale takýto zákon v takejto podobe to určite nevyrieši a, naopak, ublíži, ublíži týmto ľuďom. Opakujem, hovoria to mimovládne organizácie, hovorí to opozícia, hovorí to komisárka pre týchto ľudí a hovorí to aj pani prezidentka. Neprelomte to veto, neschváľte ten zákon! Ďakujem pekne.
Hattas, Marek, poslanec NR SR (2021-05-10):
Pán poslanec Blaha, že don Corleone, to naozaj poviete vy? Vy ste v SMER-e alebo v HLAS-e? V SMER-e. Dobre si pamätám. Pred tým som hovoril, že zlodej kričí, chyťte zlodeja, ale tuná by som povedal, že podľa seba súdim teba. Ja vám niečo pripomeniem, lebo naozaj že tá pamäť vaša je extrémne krátka, ale ja tomu rozumiem. Asi tak dokážete jedine fungovať. Firma HF STEEL mala dlhy voči dodávateľom aj poisťovniam. Spoločník, Ficov brat, ju potom previedol na neznámeho Francúza, teda Fic..., teda brat, brat spoločníka, resp. Ficov, spoločník Ficovho brata, tak, pardon, ju potom previedol na neznámeho Francúza. Napokon skončila na chate v Modre spolu s bývalou firmou Ladislava Bašternáka. Sedemnásť mesiacov a výsledok žiadny, toľko trvalo polícii, kým prerušila trestné stíhanie v prípade spoločnosti HF STEEL. Ide o bývalú firmu Ladislava Fica, brata premiéra Roberta Fica. Spoločnosť HF STEEL bola podozrivá, že uprednostnila časť veriteľov pred inými. Polícia začala jej aktivity preverovať ešte v júni 2013. No v novembri 2014 však trestné stíhanie prerušila, už asi dobre vieme, že z kých dôvodov, resp. oficiálne dôvod doteraz nebol známy. To je článok, ktorý bol na Aktualitách 9. 8. 2016, Ján Kuciak, to len na pripomenutie, pán Blaha. (Potlesk.)
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 116 poslancov, za 67, proti 11, zdržalo sa 38. Konštatujem, že uvedený návrh sme schválili.
Jurinová, Erika, podpredsedníčka NR SR (2014-09-09):
Pani poslankyňa Tomanová.
Jurinová, Erika, podpredsedníčka NR SR (2012-09-20):
Ďakujem pekne, otváram všeobecnú rozpravu, do rozpravy som nedostala žiadnu písomnú prihlášku, pýtam sa, či sa chce niekto z poslancov prihlásiť do rozpravy ústne. Ďakujem, registrujem dve prihlášky ústne do rozpravy. Uzatváram možnosť prihlásiť sa. Vzhľadom k tomu, že je 18.58 hodín, pýtam sa vás, pán poslanec Baška... (Krátka pauza. Reakcia z pléna.), áno... (Krátka pauza. Reakcia z pléna.), tak sa, asi pán Baška to má na dlhšie, súhlasím s ním, dobre, Štefan to bude mať, musíte, môže prepustiť poradie, môže prepustiť poradie. Pán poslanec, takže máte minútu.
Bugár, Béla, podpredseda NR SR (2019-06-27):
Ďakujem. Otváram rozpravu a pýtam sa, či sa hlási niekto do rozpravy. Pán Heger tu nie je. Nie, vyhlasujem rozpravu za skončenú a prerušujem rokovanie o tomto bode programu. Pristúpime k rokovaniu o Výročnej správe Slovenského pozemkového fondu za rok 2018 (tlač 1415). Prosím generálnu riaditeľku fondu Adrianu Šklíbovú, aby správu uviedla. Nech sa páči, máte slovo.